Áed mac Boanta

Áed mac Boanta (død 839) er antatt å ha vært en konge av Dalriada i tiden 834-839.Ashley, Mike (2012): The Mammoth Book of British Kings and Queens, Hachette UK Áed kjempet sammen med pikterne i et slag mot norrøne vikinger i 839. Trusselen fra nordboerne hadde fått både Piktland og Dalriada, to tidligere fiender, til å alliere seg. Det ble et stort nederlag for pikterne hvor deres konge Eóganán og hans bror Bran ble drept, sammen med Áed fra Dalriada. Resultatet førte til lederkrise i begge kongeriker.Haywood, John (2015): Northmen, Head of Zeus

 Kildene 
Den eneste referansen til Áed er i de irske årbøkene som er funnet i Ulster-annalene hvor det er nedtegnet at «Eóganán mac Óengusa, Bran mac Óengusa, Áed mac Boanta, og andre bortimot talløse» falt i et slag som ble utkjempet av krigere fra Fortriu mot norrøne krigere, vikinger, i år 839.Anderson, Early Sources, s. 268–269.

Duan Albanach lister en «Áed An» som regjerte over Dalriada i fire år og i henhold til en synkronisering av dikteren Flann Mainistrech plasserer ham mellom Caustantín mac Fergusa og Eóganán mac Óengusa, sistnevnte en nevø av Caustantín.Anderson, Early Sources, s.  cxxxiv–cxxxv. Det er tvilsomt om Caustantín og Eóganán styrte over Dalriada, men det er antatt at Áed gjorde så.Brouns rekonstruksjon er fulgt her. Se også Bannerman, sidene 86–87.

Áed kan ha blitt etterfulgt som konge av Domnall mac Caustantín.Broun. Det er ikke kjent hvilke konger som etterfulgte ham, om noen, før hele området ble erobret og dominert av norrøne nordboere og norrøn-gælere som Uí Ímair på siste halvdel av 800-tallet.

 Referanser 

 Litteratur 
 Anderson, Alan Orr ([1922] 1990): Early Sources of Scottish History A.D 500–1286, bind 1. Opptrykk med rettelser. Paul Watkins, Stamford, ISBN 1-871615-03-8
 Bannerman, John (1999): «The Scottish Takeover of Pictland» i Dauvit Broun & Thomas Owen Clancy (red.): Spes Scotorum: Hope of Scots. Saint Columba, Iona and Scotland. T & T Clark, Edinburgh, ISBN 9780567086822
 Broun, Dauvit (1998): «Pictish Kings 761–839: Integration with Dál Riata or Separate Development» i Sally M. Foster, red.: The St Andrews Sarcophagus: A Pictish masterpiece and its international connections. Four Courts, Dublin, ISBN 9781851824151

Kategori:Dalriadas konger
Kategori:Dødsfall i 839